18 ธ.ค. 64 คือเข้าปั๊มตอนกลางคืน และแวะเซเว่น และไปห้องน้ำ ที่ปั๊มมีหมาหลายตัว พอขึ้นรถมาทำแก้วน้ำร่วงไปตรงที่วางเท้าในรถ จับแก้วขึ้นมา มือเปียกน้ำ และไม่ได้ล้างมือ เพราะอยู่บนรถ ถ้าเกิดเหยียบน้ำลายหมามา แล้วน้ำลายติดรองเท้า แล้วเราไปหยิบแก้วตรงที่วางเท้าแล้วมือเปียก แล้วเผลอไปจับมือถือ ไปจับหน้าจับตา หยิบของกินเข้าปาก จะเป็นไรมั้ยคะ จะทำให้ติดเชื้อพิษสุนัขบ้ามั้ย 19 ธ.ค. 64 ยาแก้ร้อนในของแฟนตกลงไปตรงที่วางเท้าเหมือนกัน พอเราหยิบขึ้นมา เลยบอกแฟนว่าจะทิ้ง เพราะมันตกลงไปแล้ว แต่แฟนบอกว่ายังใช้ได้ ถ้าเกิดแฟนเอายาไปใช้ หรือไปกิน จะเป็นไรมั้ยคะ เพราะมันร่วงไปตรงที่วางเท้าแล้ว ถ้ารองเท้าเราไปเหยียบน้ำลายสัตว์มา แล้วก็ไม่ได้ล้างมือด้วยค่ะ อีกเหตุการณ์นึง แฟนเอาของลงจากรถค่ะ มีกระเป๋า ของใช้ ของกิน ปลาเกลือทอดแล้ว ใส่แค่ถุงหูหิ้วมาชั้นเดียวค่ะ แล้วแฟนเอาของทุกอย่างวางไว้บนพรมเช็ดเท้าตรงประตู ซึ่งเราสองคนถอดรองเท้าในบ้าน เพราะฉะนั้นก็ต้องเหยียบพรมก่อน อยากทราบว่าถ้าเราเหยียบน้ำลายสัตว์ที่มีเชื้อมา แล้วมันไปติดที่พรม จะเป็นไรมั้ยคะ ตอนนี้ปลาเกลือทอด แฟนเอาไปแช่ตู้เย็นทั้งแบบนั้นเลย ไม่ได้เปลี่ยนถุงที่ใส่มา ถ้าเอาไปเวฟก่อนกิน จะฆ่าเชื้อโรคได้มั้ยคะ แล้วพวกของใช้และกระเป๋าเราเอาไปใช้ต่อเลยโดยยังไม่ได้ทำความสะอาด เพราะจำไม่ได้ว่าแฟนวางอะไรไว้ตรงนั้นบ้างอ่ะค่ะ ในกรณีนี้ต้องไปฉีดวัคซีนกระตุ้นมั้ยคะ เพิ่งฉีดครบ 4 เข็ม ไปเมื่อเดือนก.ค.ที่ผ่านมาค่ะ ขอบค่ะ
สวัสดีค่ะ การติดเชื้อพิษสุนัขบ้าจากสัตว์สู่คนนั้น จะติดจากการสัมผัสโดนน้ำลายของสัตว์โดยตรง เช่น การโดนสัตว์กัด ข่วน เลียปาก เลียตา เลียจมูก เลียโดนบาดแผลต่างๆ ที่ผิวหนัง และรวมไปถึงการสัมผัสกับเนื้อเยื่อสมองหรืออวัยวะที่มีเนื้อเยื่อประสาทของสัตว์ผ่านผิวหนังที่มีบาดแผลส่วนการสัมผัสน้ำลายของสัตว์ทางอ้อมต่างๆ ดังที่เหตุการณ์ที่เจอ คือการไปเหยียบบริเวณที่สุนัขนอน แล้วไปหยิบแก้วน้ำที่วางตรงรองเท้า แล้วมือเปียก แล้วนำมือไปจับหน้า จับตา ไม่ได้ทำให้ติดเชื้อพิษสุนัขบ้าได้ค่ะ ส่วนการที่ทำยาร่วงไปบริเวณรองเท้า แล้วใช้มือไปจับยากินก็เช่นกัน ไม่ได้ทำให้ติดเชื้อพิษสุนัขบ้าได้ เพียงแต่อาจมีโอกาสติดเชื้อแบคทีเรียและไวรัสต่างๆ ที่อาจทำให้เกิดอาการอาหารเป็นพิษได้ค่ะ แต่หากไม่มีอาการอะไรผิดปกติตามมา ก็แสดงว่าไม่ได้มีการติดเชื้อมาค่ะส่วนเหตุการณ์ที่วางกระเป๋า ของใช้ ของกิน (ที่อยู่ในถุง) บนพรมเช็ดเท้า ที่อาจเปื้อนน้ำลายสุนัขนั้น แล้วมีการนำของไปใช้ต่อ และนำอาหารมาทาน ก็ไม่ได้ทำให้ติดเชื้อพิษสุนัขบ้าเช่นกันค่ะดังนั้น จากเหตุการณ์ทั้งหมดที่เล่ามา ไม่จำเป็นต้องไปฉีดวัคซีนพิษสุนัขบ้าแต่อย่างใดค่ะ